Vello Mäss

Vello Mäss (26. oktoober 1940 Tartu – 16. juuni 2024 Tallinn) oli eesti allveearheoloog. 

Ta oli Eesti Meremuuseumi merearheoloogia teadur ja uurimislaeva Mare kapten.

Eluloost
Vello Mäss kasvas üles Rannamõisas õpetajate perekonnas. Jacques-Yves Cousteau allveefilmidest inspireerituna meisterdas Vello noorpõlves koos sõbraga ise allveevarustuse, mida koos katsetati. Juba 30 minuti pärast arreteeriti nad Nõukogude piirivalve poolt, süüdistatuna Rootsi põgenemise katses. Neil tuli kinnitada koos vanematega võimudele allkirjadega, et rohkem nad enam allveeasjandusega ei tegele. 

Aastatel 1958–1962 õppis Mäss Tallinna Kalanduse Tehnikumis laevajuhtimise erialal. Seejärel töötas ta tüürimehena külmutuslaevadel, kaptenina Läänemerel kalatraaleritel ja lõpuks Kirovi kalurikolhoosi laevastiku peakaptenina. 

1978. aastal asus ta tööle Meremuuseumis, kus asus kohe propageerima ja eest vedama allveearheoloogilisi töid koostöös mereajaloolase Bruno Paoga ja arheoloog Vello Lõugasega. 1980 asutati Meremuuseumi juurde allveearheoloogia klubi Viikar. 1982. aastal hangiti muuseumile Pärnust vana kalatraaler uurimislaevaks, mille nimeks sai Mare ja kapteniks Vello Mäss. 1988. aastal sai ta Meremuuseumi allveearheoloogia osakonna juhatajaks.

Tunnustus
1997 – Kaitseliidu Valgeristi III klass
1997 – Kaitseliidu Tallinna Sadama malevkonna teenetemärk
2001 – Valgetähe V klassi teenetemärk
2005 – Soome Mereväes teeninud Eestlaste Gildi juhatuse hõbeankru mälestusmärk
2010 – Helsingi laevastikugildi mälestusrist

Teoseid
Uppunud laevu otsimas. Valgus. Tallinn 1984
Muistsed laevad, iidsed paadid. Horisont, 1996
Indrek Kangur, Vello Mäss, Endel Sõerde; Eesti Meremuuseum. Dokumentaalfilm "Tsaari sõjalaev"". Eesti Telefilm. Tallinn 1997
Indrek Kangur, Vello Mäss, Rein Helme; Eesti Meremuuseum. Dokumentaalfilm "Tema Majesteedi sõjalaev. His Majesty's warship". F-Seitse. Tallinn 2001
Laev kui sümbol. Ship as Symbol. Ilo. Tallinn 2005, ISBN 9985577310
Laevahukulood. Ilo. Tallinn 2006, ISBN 9789985578186
Vana tuletorni jutud. Laevad, mehed ja meri. Tales of an Old Lighthouse. Ships, Men and Sea. Ilo. Tallinn 2009, ISBN 9789949170715
Lippude lehvides mere põhja. Ilo. Tallinn 2010, ISBN 9789949171866
Nimekaid laevu ja meremehi. Famous Ships and Seamen. Tallinn 2013, ISBN 9789949172962
Mere meelevallast. Eesti merearheoloogiast aastail 1978-2013. Tallinn 2015

Publikatsioonid
Metsalinnud merel. Eesti Loodus
The main problems in the development of Estonian underwater archaeology. Strasbourg 1994, 47, lk 29-34, ISSN 0257-8727
Den estländska båten - vad är det? = Eesti paat - mis see on?. /Människor och båtar i Norden / Sjöhistorisk årsbok, 0349-019X; 1998/1999. Sjöhistoriska museet. Stockholm 1998
Merekindlus Tallinna lahe põhjas. Horisont nr 3, 1999, lk 16-19 
Veealused kolossid Paldiski ja Käsmu lahes. Horisont nr 1, 2000, lk 30-32
Eesti randlase merekaart ja navigatsioonikunst muinasajal. Horisont nr 6, 2000, lk 46-50
Wasa huku vähemtuntud tagamaad. Tehnikamaailm nr 11, 2001, lk 80-81
Mereõnnistus, mis Kolga lahes õnnetuseks pöördus. Horisont nr 4, 2002, lk 36-39
Nooblimeeste laev Kolga lahe põhjas. Horisont nr 4, 2003, lk 33-35
Kuidas läks Russalka otsing? Vastab Eesti Meremuuseumi teadur, uurimislaeva Mare kapten Vello Mäss. Horisont nr 5, 2003, lk 8-10
Russalka: ühe ilusa legendi lõpp. Tehnikamaailm nr 10, 2003, lk 146-150
Велло Мясс. Раскрытая тайна: найдено место гибели броненосца "Русалка". Техника мира, зима 2003/2004, c. 52-54, 56
Arvamus: Emotsioonid Estonia ülestõstmisel. Postimees, 26. oktoober 2006
Prohvet Joona Tallinna Vanasadamas. Horisont nr 4, 2007
Lippude lehvides mere põhja. Horisont 2009-2010 
Lippude lehvides mere põhja: Vironia otsingul. Horisont nr 1, 2009
Lippude lehvides mere põhja: Vironia otsingu teine vaatus. Horisont 2009, nr 2
Lippude lehvides mere põhja: reisiaurik Vironia ja lätlaste jäämurdja leitud. Horisont 2009, nr 3
Lippude lehvides mere põhja: allveelaeva C 32 viimane lahinguretk. Horisont 2009, nr 4, lk. 22-23
Lippude lehvides mere põhja: Uppunud allveelaev Tallinn-Helsingi laevateel. Horisont 2009, nr 5, lk. 32-32
Lippude lehvides mere põhja: hundijaht meresügavuses. Horisont 2009, nr 6, lk. 36-37
Lippude lehvides mere põhja: soomuslaev Ilmarinen - soomlaste rahvuslik uhkus. Horisont 2010, nr 1
Lippude lehvides mere põhja. Briti allveelaev Hiiumaa lähivetes. Horisont 2010, nr 2
Lippude lehvides mere põhja. Paraadilaevad sõjatules. Horisont 2010, nr 3
Lippude lehvides mere põhja. Vabahärra von Berckheimi vägiteod ja hukk Soome lahel. Horisont 2010, nr 4
Leedu Vabariigi esimene sõjalaev. Horisont 2010, nr 5
Lippude lehvides mere põhja: Kalevi otsingu esimene vaatus. Horisont nr 6, 2010
Salme laevaleiu teaduslikust, kultuurilisest ja tunnetuslikust aspektist. Eesti laevanduse aastaraamat 2009. Tallinn 2009, lk. 146-150

Isiklikku
Tema lell oli kunstnik Eduard Mässo ja lelle pojapoeg on Edward Masso.Vello Mäss: uudis Edward Massost lööb meie pere jalust. ERR, 2. september 2017

Viited

Välislingid
Toomas Jüriado. Linnulaulusõbrast ja kalalaevakaptenist allveeuurijaks. Eesti Loodus 3/2008
Емелин, Алексей Юрьевич (Aleksei Jemelin): Велло Мясс: человек, нашедший «Русалку». КОРТИК (Kortik) 7/2008, lk 51-66
Juhani Püttsepp. Läänemere Sherlock Holmes. Eesti Ekspress 30. juuli 2003
Ain Alvela. Läänemere põhjas vedeleb terve arsenal. Äripäev, 12. veebruar 2003
Anneli Ammas. Matsalu lahe mudas lebab 700-aastane laev. Eesti Päevaleht, 25. oktoober 2006
Oliver Rand. Salme muinaslaev osutus Eesti vanimaks laevaleiuks. Meie Maa, 8. detsember 2008
Tormi Soorsk. Merepõhja saladused. Tehnikamaailm, juuli 2006
Kirsti Vainküla. Laevaarheoloog Vello Mäss läks ametnikega vraki pärast tülli ja kaalub ametist lahkumist. Eesti Ekspress, 18. oktoober 2017
Meretund. Kuku raadio, 22. juuni 2024

Kategooria:Eesti arheoloogid
Kategooria:Eesti meremehed
Kategooria:Sukeldujad
Kategooria:Eesti Meremuuseumi koosseis
Kategooria:Valgetähe V klassi teenetemärgi kavalerid
Kategooria:Sündinud 1940
Kategooria:Surnud 2024